Mariano Jesús Cuenco

Si Mariano Jesús Diosomito Cuenco (Enero 16, 1888 - Pebrero 25, 1964) Sugboanong politiko ug magsusuwat.

Personal nga Kinabuhi
Siya natawo sa lungsod sa Carmen ngadto kang Mariano Albao Cuenco (1861–1909) ug Remedios López Diosomito.

Kaduha siya naminyo, primero ngadto kang Filomena Alesna, pipila ka tuig human namatay ang una niyang asawa naminyo siya ngadto kang Rosa Cayetano.

Edukasyon 

Nagtuon siya sa Colegio de San Carlos of Cebu,diin nigradwar siya sa tuig 1904 sa kurso nga Bachelor of Arts. Natapos niya ang pagtuon sa balaod sa tuig 1911 sa Escuela de Derecho (mas bantog sa ngalan nga Manila Law School) og nakapasar sa bar examinations sa tuig 1913.

Kinabuhi Sulod Sa Politika

Representante sa  ikalimang distrito kongresiyonal sa Sugbo

Sa tuig 1912 napili siyang Representante sa ikalimang distrito sa Sugbo ngadto sa Philippine Assembly. Napili siya pagusab sa maong pwesto gikan sa tuig 1916 ngadto 1928.

Gobernador sa Sugbo
Nidagan ug nidaog siya pagkagobernador sa Sugbo sa tuig 1931 ug nahimong pamuno sa League of Provincial Governors of the Philippines.

Delegado sa Constitutional Convention
Sa 1934 , napili siyang delegado sa Constitutional Convention diin siya napili isip floor leader. Napili siya isip Secretary sa Public Works and Communication gikan sa tuig 1936 ngadto sa 1939. Siya usab gitudlong Acting Secretary Sa Agrikultura, Komersiyo ug  labor departments samtang nag-alagad ingon nga Secretary sa Public Works and Communication sa 1938.

Senador
Sa tuig 1941 napili siyang senador sa Pilipinas, apan tungod sa pagsugod sa Ikaduhang Gubat sa Kalibotan wala makasesyon ang Senado. Human sa panahon sa Hapon napili siya pagusab isip Senador sa tuig 1946.

Kamatayon
Namatay siya niadtong Pebrero 25, 1964 sa edad nga 76. Gilubong siya sa Manila North Cemetery, sa Sta. Cruz, Manila.

Mga Sugboanon
Mga Pilipinong politiko